钦定古今图书集成/明伦汇编/氏族典/第089卷 > 卢怀忠
## 钦定古今图书集成/明伦汇编/氏族典/第089卷 > 卢怀忠

按《宋史卢怀忠传》：“怀忠，瀛州河间人。少有膂力，善骑
射。汉乾祐初，寓居河中，值李守贞叛，周祖围其城，怀
忠夜逾城出见，陈攻取便宜。河中平，奏补供奉官。显
德初，监沂州军，迁如京副使。宋初，迁内酒坊副使。会
郎州军乱，太祖出师致讨，以怀忠为前军步军都监。
荆湖平，以功迁内酒坊使。乾德二年，改判四方馆事
之江陵府。”四年，王师伐蜀，以供亿之劳，迁客省使。又
明年，使江南还，中途遇疾，未几卒，年四十九。